Display i en 2006 Honda Airwave som viser estimert drivstofforbruk til å være 18.1 km/l (5.5 L/100 km; 0.55 L/mil).
**Drivstofforbruk for kjøretøy** eller **drivstofføkonomi** er et mål som viser sammenhengen mellom distanse kjørt og mengde drivstoff brukt for kjøretøy som biler, motorsykler, med mer. Forbruket kan enten uttrykkes i enheter etter hvor langt man kommer med en gitt mengde drivstoff (f.eks. km/L) eller inverst hvor mye drivstoff man bruker på en gitt avstand (for eksempel L/100 km). Førstnevnte måte brukes i USA (som mil per gallon, *mpg*), mens L/100 km måte er vanligst i Europa og resten av verden.

I Norge har drivstoffforbruk tradisjonelt blitt oppgitt med enheten liter per norske mil (liter per 10 km), men det foregåer en harmonisering med EU (liter per 100 km). Eksempelvis kan en personbil være oppgitt til å forbruke 0.5 L/norske mil som tilsvarer 5 L/100 km. I praksis vil forbruket variere avhengig av mange faktorer, som terreng, kjøremønster, nyttelast, med mer.

Måleenhet
---------

Drivstoff per fast avstandOfte uttrykt i liter per 100 kilometer (L/100 km), og brukes i de fleste europeiske land, Kina, Sør-Afrika, Australia og New Zealand. Lavere tall vil da vise til mindre forbruk, mens høyere tall betyr mer forbruk.
Avstand per fast drivstoffmengdeEngelske mil per gallon (mpg) er ofte brukt i USA, Storbritannia og Canada. Man bør være obs på at de britiske og amerikanske definisjonene på en gallon er forskjellige (henholdsvis ca. 4.55 L og 3.79 L), hvilket gir forskjellige verdier i målt drivstofforbruk. Kilometer per liter (km/L) er vanlig i Sør-Amerika, Mellom-Amerika, Asia, samt deler av Afrika og Oseania. I arabiske land er enheten km/20 L mye brukt, og kalles «kilometer per *tanaka*» (eller *Tanakeh*). *Tanaka* viser da til en jerrykanne med volum på 20 liter. Felles for enhetene i dette avsnittet er at høyere tall viser til lavere forbruk, mens lavere tall betyr mer forbruk.[]

Forskjellige teststandarder
---------------------------

En og samme bil kan oppnå forskjellig drivstofforbruk avhengig av testmetode. For eksempel har Lexus ER 250 (med 2.5 liter *4GR-FSE* V6 bensinmotor, 153 kW, 6-trinns automatisk girkasse og bakhjulsdrift) oppnådd følgende resultater ved tester i ulike land:

* **Australia** (L/100 km) – 'kombinert' 9.1, 'urban' 12.7, 'ekstraurban' 7.0
* **Canada** (L/100 km) – 'kombinert' 9.6, 'bykjøring' 11.1, 'motorvei' 7.8
* **Den europeiske union** (L/100 km) – 'kombinert' 8.9, 'urban' 12.5, 'ekstraurban' 6.9
* **USA** (L/100 km) – 'kombinert' 9.8, 'bykjøring' 11.2, 'motorvei' 8.1

Standarder og testprosedyrer
----------------------------

Irsk etikett for drivstofføkonomi.
I EU er det vanlig å rapportere drivstofforbruk for personbiler med enhet i liter per 100 km, og for de to kjøremønstrene 'urban' and 'ekstraurban'.

Urbantesten følger en testsykel angitt i kalt ECE-15 som ble introdusert i 1970 ved EC-direktiv 70/220/EWG og ferdigstilt i EEC-direktivet 90/C81/01 i 1999. Testen simulerer en tur på 4052 meter i bymiljø med en gjennomsnittshastighet på 18.7 km/t og en makshastighet på 50 km/t.

Den ekstraurbane testsykelen (EUDC) varer 400 sekund (6 minutt og 40 sekund) med en gjennomsnittshastighet på 62,6 km/t og en topphastighet på 120 km/t.

Forbruk målt med EU-metoden gir ofte betydelig lavere tall for samme kjøretøy enn tilsvarende amerikanske EPA-tester. For eksempel ble en 2011 Honda CR-Z med en sekstrinns manuell girkasse målt til henholdsvis 6.1 og 4.4 L/100 km i Europa, og 7.6 og 6.4 L/100 km i USA.

Konvertering mellom enheter
---------------------------

US Gallon
* 1 US MPG ≈ 0.425 km/L
* 235.2/US MPG ≈ L/100 km
* 1 US MPG ≈ 1.201 Imp MPG

Imperial gallon
* 1 Imperial MPG ≈ 0.354 km/L
* 282/Imperial MPG ≈ L/100 km
* 1 Imperial MPG ≈ 0.833 US MPG

### Konvertering mellom km/L og L/100 km

| L/100 km | L/10 km | km/L | MPG (US) | MPG (Imp.) |
| --- | --- | --- | --- | --- |
| 1 | 0.1 | 100.0 | 235.2 | 282.5 |
| 2 | 0.2 | 50.0 | 117.6 | 141.2 |
| 3 | 0.3 | 33.3 | 78.4 | 94.2 |
| 4 | 0.4 | 25.0 | 58.8 | 70.6 |
| 5 | 0.5 | 20.0 | 47.0 | 56.5 |
| 6 | 0.6 | 16.7 | 39.2 | 47.1 |
| 7 | 0.7 | 14.3 | 33.6 | 40.4 |
| 8 | 0.8 | 12.5 | 29.4 | 35.3 |
| 9 | 0.9 | 11.1 | 26.1 | 31.4 |
| 10 | 1.0 | 10.0 | 23.5 | 28.2 |
| 15 | 1.5 | 6.7 | 15.7 | 18.8 |
| 20 | 2.0 | 5.0 | 11.8 | 14.1 |
| 25 | 2.5 | 4.0 | 9.4 | 11.3 |
| 30 | 3.0 | 3.3 | 7.8 | 9.4 |
| 35 | 3.5 | 2.9 | 6.7 | 8.1 |
| 40 | 4.0 | 2.5 | 5.9 | 7.1 |
| 45 | 4.5 | 2.2 | 5.2 | 6.3 |
| 50 | 5.0 | 2.0 | 4.7 | 5.6 |
| 55 | 5.5 | 1.8 | 4.3 | 5.1 |
| 60 | 6.0 | 1.7 | 3.9 | 4.7 |
|

Se også
-------

* Regenerativ bremsing, en metode som kan redusere drivstoffforbruk

Referanser
----------

1. ↑  «MPG Meaning: Everything You Need to Know». Car and Driver. 22. april 2020. Besøkt 26. juli 2020.
2. ↑  Yang, Zifei. «Light-duty vehicle greenhouse gas and fuel economy standards» (PDF). International Council on Clean Transportation. Besøkt 1. desember 2017.
3. ↑  «Lexus IS250 2.5L 6cyl, Auto 6 speed Sedan, 5 seats, 2WD». Arkivert fra originalen 4. august 2012.
4. ↑  «Lexus IS – Driving in every sense».
5. ↑  *IS 250 Kraftstoffverbrauch kombiniert 8,9 L/100 km (innerorts 12,5 L/ außerorts 6,9 L) bei CO2-Emissionen von 209 g/km nach dem vorgeschriebenen EU-Messverfahren* «Archived copy». Arkivert fra originalen 2. april 2010. Besøkt 22. april 2010.
6. ↑  *2009 Lexus IS 250 6 cyl, 2.5 L, Automatic (S6), Premium*
7. ↑  Vehicle test cycles. Herkules.oulu.fi. Retrieved 21 September 2011.
8. ↑  «Honda-Frühstück am 15. Januar 2011».
9. ↑  «2011 Honda CR-Z Specs and Features». [*død lenke*]

Eksterne lenker
---------------

* Australske etiketter for drivstofforbruk (L/100 km)
* Søkbare data for drivstofforbruk fra EPA – United States Environmental Protection Agency
* Guide til drivstofføkonomi fra 2014 , U.S. Environmental Protection Agency og U.S. Department of Energy, April 2014.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |